title: 2011/530/EU: Rådets afgørelse af 31. marts 2011 om undertegnelse på Unionens vegne og midlertidig anvendelse af et samarbejdsmemorandum mellem Den Europæiske Union og Organisationen for International Civil Luftfart om en ramme for et styrket samarbejde#Samarbejdsmemorandum mellem Den Europæiske Union og Organisationen for International Civil Luftfart om en ramme for et styrket samarbejde

text:
               9.9.2011

               DA

               Den Europæiske Unions Tidende

               L 232/1

         RÅDETS AFGØRELSE
   af 31. marts 2011
   om undertegnelse på Unionens vegne og midlertidig anvendelse af et samarbejdsmemorandum mellem Den Europæiske Union og Organisationen for International Civil Luftfart om en ramme for et styrket samarbejde
   (2011/530/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, og artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Kommissionen har forhandlet et samarbejdsmemorandum med Organisationen for International Civil Luftfart om en ramme for et styrket samarbejde (»samarbejdsmemorandummet«) i overensstemmelse med det mandat, som Rådet vedtog den 17. december 2009 om bemyndigelse af Kommissionen til at indlede forhandlinger.

               (2)

               Samarbejdsmemorandummet blev paraferet af begge parter den 27. september 2010 i forbindelse med Organisationen for International Civil Luftfarts 37. møde i Montreal.

               (3)

               Samarbejdsmemorandummet, bør undertegnes og anvendes midlertidigt indtil afslutningen af procedurerne for dets indgåelse —

         VEDTAGET DENNE AFGØRELSE:
   Artikel 1
   Undertegnelsen af samarbejdsmemorandummet mellem Den Europæiske Union og Organisationen for International Civil Luftfart om en ramme for et styrket samarbejde (»samarbejdsmemorandummet«) godkendes herved på Unionens vegne med forbehold af indgåelse af samarbejdsmemorandummet.
   Teksten til samarbejdsmemorandummet er knyttet til denne afgørelse.
   Artikel 2
   Formanden for Rådet bemyndiges hermed til at udpege den eller de personer, der er beføjet til at undertegne samarbejdsmemorandummet på Unionens vegne.
   Artikel 3
   Samarbejdsmemorandummets anvendes midlertidigt fra undertegnelsen indtil afslutningen af procedurerne for dets indgåelse (1).
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 31. marts 2011.

            På Rådets vegne

         VÖLNER P.

            Formand

      (1)  Datoen for samarbejdsmemorandummets undertegnelse offentliggøres i Den Europæiske Unions Tidende på foranledning af Generalsekretariatet for Rådet.

      SAMARBEJDSMEMORANDUM
      mellem Den Europæiske Union og Organisationen for International Civil Luftfart om en ramme for et styrket samarbejde
      DEN EUROPÆISKE UNION (»EU«),
      og
      ORGANISATIONEN FOR INTERNATIONAL CIVIL LUFTFART (»ICAO«),
      i det følgende benævnt »parterne«,
      SOM HENVISER TIL konventionen angående international civil luftfart, som blev undertegnet i Chicago den 7. december 1944 (i det følgende benævnt »Chicago-konventionen«), særlig artikel 55, litra a), og artikel 65,
      SOM HENVISER TIL traktaten om Den Europæiske Unions funktionsmåde, særlig artikel 218 og 220,
      SOM ERINDRER SIG ICAO-forsamlingens resolution A1-10, hvorved ICAO-Rådet bemyndigedes til at indgå passende ordninger med offentlige internationale organisationer, hvis aktiviteter øver indflydelse på international civil luftfart, navnlig om teknisk samarbejde, udveksling af oplysninger og dokumenter, mødedeltagelse og andre anliggender, som vil kunne fremme et effektivt samarbejde,
      SOM HENVISER TIL ICAO's politik og ramme for samarbejde med regionale civile luftfartsorganer og regionale organisationer, der bl.a. tilsigter at indgå samarbejdsaftaler med disse organer og organisationer, således som dette er anbefalet af et EF/ICAO-symposium om regionale organisationer, der fandt sted den 10.-11. april 2008 i Montreal,
      SOM TAGER HENSYN TIL, at de fleste ICAO-standarder inden for luftfartssikkerhed, sikkerhedsbeskyttelse af luftfarten, lufttrafikstyring og miljøbeskyttelse indgår i den relevante EU-lovgivning,
      SOM TAGER HENSYN TIL det samarbejdsmemorandum (MOC) mellem Det Europæiske Luftfartssikkerhedsagentur (EASA) og Organisationen for International Civil Luftfart (ICAO) vedrørende kontrol med sikkerheden og beslægtede spørgsmål, der blev undertegnet i Montreal den 21. marts 2006,
      SOM TAGER HENSYN TIL det samarbejdsmemorandum mellem Det Europæiske Fællesskab og Organisationen for International Civil Luftfart vedrørende sikkerhedskontrol/-inspektioner og beslægtede spørgsmål, der blev undertegnet i Montreal den 17. september 2008,
      SOM TAGER I BETRAGTNING, at Det Europæiske Fællesskab og FN den 29. april 2003 undertegnede en ny finansiel og administrativ rammeaftale mellem EF og FN (FAFA), som ICAO tilsluttede sig i kraft af en aftale med Det Europæiske Fællesskab, som blev undertegnet den 7. december 2004,
      SOM TAGER I BETRAGTNING, at dette samarbejdsmemorandum ikke træder i stedet for eller foregriber nogen form for samarbejde mellem parterne, så længe de forbliver i kraft,
      SOM HENVISER TIL ICAO-forsamlingens resolution A36-2, der bl.a. anerkender, at oprettelsen af regionale eller subregionale systemer til kontrol med sikkerheden, herunder regionale organisationer for kontrol med sikkerheden, har store muligheder for at bistå stater med at opfylde deres forpligtelser i medfør af Chicago-konventionen i kraft af stordriftsfordele og harmonisering i en større skala, og hvori generalsekretæren også anmodes om fortsat at sørge for koordinering og samarbejde mellem ICAOs program for vurdering af det almindelige sikkerhedstilsyn (USOAP) og andre organisationers programmer for luftfartssikkerhed, og endvidere pålægger Rådet at fremme konceptet med regionale og subregionale systemer til kontrol med sikkerheden og herunder regionale organisationer for kontrol med sikkerheden,
      SOM TAGER I BETRAGTNING, at parterne deler visionen om at opnå den højeste grad af ensartethed af europæiske forskrifter, krav og procedurer med henblik på at opnå overensstemmelse med ICAO's standarder, jf. Chicago-konventionens bilag, af hensyn til luftfartssikkerheden, sikkerhedsbeskyttelsen af luftfarten, lufttrafikstyringen og miljøbeskyttelsen,
      SOM TAGER I BETRAGTNING, at hver part spiller en vigtig rolle i opfyldelsen af dette mål,
      SOM TAGER I BETRAGTNING, at parterne ønsker at engagere sig i og kommunikere med hinanden om regionalt samarbejde,
      SOM TAGER I BETRAGTNING, at EU har vedtaget fælles regler for luftfartssikkerhed og sikkerhedsbeskyttelse af luftfarten, og at Det Europæiske Luftfartssikkerhedsagentur (EASA) og Europa-Kommissionen udfører inspektion i EU-medlemsstaterne for at overvåge anvendelsen af disse regler,
      SOM MINDER OM, at Europa-Kommissionen har håndhævelsesbeføjelser med henblik på at sikre gennemførelsen af EU-lovgivningen i EU inden for luftfartssikkerhed, sikkerhedsbeskyttelse af luftfarten, lufttrafikstyring og miljøbeskyttelse,
      SOM MINDER OM, at hovedformålet med ICAO’s kontrolprogram og EU's inspektionsprogrammer er at fremme luftfartssikkerheden og sikkerhedsbeskyttelsen af luftfarten ved at vurdere gennemførelsen af de respektive standarder, fastslå eventuelle mangler og om nødvendigt sikre udbedring af mangler i EU,
      SOM TAGER I BETRAGTNING, at EU har oprettet et kontor i Montreal for at styrke forbindelserne og samarbejdet mellem EU og ICAO og åbne mulighed for at øge EU's deltagelse i og bidrag til ICAO's aktiviteter i ICAO's hovedkvarter,
      SOM FINDER, at det uden at foregribe EU-medlemsstaternes rettigheder og pligter i medfør af Chicago-konventionen eller forbindelserne mellem EU-medlemsstaterne og ICAO via disses medlemskab af ICAO er ønskeligt at oprette et gensidigt samarbejde mellem EU og ICAO på områderne luftfartssikkerhed, sikkerhedsbeskyttelse af luftfarten, lufttrafikstyring og miljøbeskyttelse på en sådan måde, at der sikres en større harmonisering af standarder og en tættere koordinering af de respektive aktiviteter og med henblik på at nå frem til en bedre udnyttelse af begrænsede ressourcer og undgå dobbeltarbejde, samtidig med at begge parters integritet bevares,
      SOM TAGER I BETRAGTNING, at parterne anerkender behovet for — i det omfang dette er påkrævet i henhold til deres respektive regler — at beskytte fortrolige oplysninger, der modtages fra den anden part,
      ER BLEVET ENIGE OM FØLGENDE:
      1.   Generelle bestemmelser
      Parterne er enige om at styrke deres forbindelser og skabe et tættere samarbejde på områderne luftfartssikkerhed, sikkerhedsbeskyttelse af luftfarten, lufttrafikstyring og miljøbeskyttelse og i overensstemmelse med deres fastsatte forretningsorden at lette deres deltagelse i aktiviteter og mødedeltagelse som observatører ved at undertegne dette samarbejdsmemorandum (MOC) til gavn for den internationale civile luftfart.
      Dette samarbejdsmemorandum foregriber hverken EU-medlemsstaternes rettigheder eller pligter i medfør af Chicago-konventionen eller forbindelserne mellem ICAO og EU-medlemsstaterne via medlemsstaternes medlemskab af ICAO.
      Dette samarbejdsmemorandum skal ikke omfatte ICAO's eller EU's beslutningstagning, herunder standardisering og regelfastsættelse, men skal oprette et forskriftssamarbejde i disse aktiviteters forberedende faser.
      Den Europæiske Unions kontor i Montreal, der repræsenterer EU over for ICAO's hovedkvarter, skal ophjælpe forbindelserne mellem EU og ICAO og være EU's hovedkontaktpunkt for ICAO i alle anliggender vedrørende gennemførelsen af dette samarbejdsmemorandum.
      2.   Formål

                  2.1.

                  Dette samarbejdsmemorandum skal:

                              a)

                              etablere en ramme for at styrke forbindelserne mellem parterne

                              b)

                              styrke samarbejdet mellem parterne

                              c)

                              udpege parternes fælles samarbejdsområder og

                              d)

                              fastlægge vilkår, betingelser og mekanismer, hvormed parternes samarbejde gennemføres.

            3.   Anvendelsesområde

                  3.1.

                  Dette samarbejdsmemorandum skal fastsætte parternes samarbejde på følgende områder:

                              a)

                              luftfartssikkerhed

                              b)

                              sikkerhedsbeskyttelse af luftfarten

                              c)

                              lufttrafikstyring og

                              d)

                              miljøbeskyttelse.

                  3.2.

                  Hvert af de i denne artikels stk. 3.1 nævnte områder skal være genstand for særskilte bilag til dette samarbejdsmemorandum.

                  3.3.

                  Parterne kan fastsætte arbejdsgange med angivelse af de i fællesskab aftalte mekanismer og procedurer, som er nødvendige for på effektiv vis at gennemføre de samarbejdsaktiviteter, som er fastsat i bilagene til dette samarbejdsmemorandum.

                  3.4.

                  De bilag, der vedtages i medfør af dette samarbejdsmemorandum, skal indgå som en integrerende del af dette samarbejdsmemorandum.

            4.   Samarbejdsformer

                  4.1.

                  Parterne skal:

                              a)

                              fastsætte mekanismer med henblik på høring, koordinering og samarbejde samt informationsudveksling

                              b)

                              lette harmoniseringen af præstationskrav og interoperabilitet i henseende til nye teknologier og systemer

                              c)

                              koordinere programmer og resultater vedrørende henholdsvis audit og inspektion samt aktiviteter vedrørende teknisk bistand for at gøre bedre brug af de begrænsede ressourcer og undgå dobbeltarbejde

                              d)

                              udveksle oplysninger om overholdelsen af ICAO's standarder

                              e)

                              etablere ordninger således, at EU kan tilbyde ekspertise og ressourcer til ICAO, bl.a. i form af udstationeringer under generalsekretærens eksklusive myndighed, teknisk bistand og specialuddannelse, når dette er praktisk muligt

                              f)

                              tillade deltagelse af en part i aktiviteter hos den anden part inden for audit- og inspektionsprogrammer og uddannelsesprogrammer, idet EU-observatører kun må deltage i audit-besøg af EU-stater med sidstnævntes godkendelse, og EU-eksperter, som deltager i ICAO's audit i forbindelse med udstationering som ICAO-auditorer, skal behandle alle oplysninger i relation til audit-besøget strengt fortroligt i overensstemmelse med ICAO's gældende bestemmelser og

                              g)

                              med forbehold af begge parters forpligtelser i henseende til ikke-frigivelse af oplysninger, og medmindre andet fremgår af deres respektive fortrolighedsbestemmelser, jf. artikel 6, dele elektroniske oplysninger, data og officielle udgivelser, sørge for gensidig adgang til databaser og styrke forbindelserne mellem dem med henblik på at supplere den anden parts eksisterende databaser.

            5.   Samarbejdsaktiviteter

                  5.1.

                  Parterne er enige om, jf. bilagene til dette samarbejdsmemorandum, at udføre følgende samarbejdsaktiviteter i fællesskab. Parterne skal:

                              5.1.1.

                              oprette mekanismer med henblik på høring, samarbejde og deling af oplysninger og herunder:

                                          a)

                                          oprette og gennemføre fælles mekanismer for regelmæssig dialog, høring og informationsudveksling

                                          b)

                                          sikre, at hver part holdes informeret rettidigt om afgørelser, aktiviteter, initiativer, møder og begivenheder af relevans for dette samarbejdsmemorandum på områderne luftfartssikkerhed, sikkerhedsbeskyttelse af luftfarten, lufttrafikstyring og miljøbeskyttelse, og at parten modtager relevant dokumentation. Der kan gives orienteringer, når dette er relevant

                                          c)

                                          give adgang uden beregning til alle officielle dokumenter og offentliggørelser

                                          d)

                                          stille databaser og oplysninger på websteder til rådighed for den anden part og

                                          e)

                                          sikre, at EU modtager og har elektronisk adgang til alle ICAO's State Letters, hvis indhold har relevans for dette samarbejdsmemorandums og dets bilags anvendelsesområde

                              5.1.2.

                              fastsætte rammer for samarbejdet for bedre at koordinere audit- og inspektionsprogrammer med henblik på at udnytte begrænsede ressourcer bedre og undgå dobbeltarbejde

                              5.1.3.

                              oprette fælles mekanismer for en tæt koordinering af programplanlægning og teknisk bistand

                              5.1.4.

                              samarbejde om at fremme global interoperabilitet for nye teknologier og systemer og oprette fælles mekanismer for at styrke samarbejde med hensyn til brugen af nye teknologier

                              5.1.5.

                              sikre gensidige høringer rettidigt med henblik på at skabe bedre koordinering og sammenhæng mellem forskrifter, politikker, fremgangsmåder og ICAO's standarder og anbefalinger (SARP)

                              5.1.6.

                              fastsætte arbejdsgange med henblik på at lette udveksling af ekspertise og ressourcer på følgende måde:

                                          a)

                                          ICAO leverer EU ekspertise og rådgivning om bedste praksis med hensyn til at gennemføre SARP

                                          b)

                                          EU leverer ICAO ekspertise, bl.a. i form af udstationeringer i ICAO's sekretariat

                                          c)

                                          EU bestræber sig på at yde ICAO finansielle bidrag til dækning af de omkostninger, som påløber i forbindelse med gennemførelsen af dette samarbejdsmemorandum, herunder administrative omkostninger, levering af dokumentation, offentliggørelser og tilknyttede ydelser, brug af lokaler i ICAO's hovedkvarter og omkostninger ved informationsteknologi

                                          d)

                                          EU skal bestræbe sig på at yde ICAO finansielle bidrag til støtte for ICAO's programmer for teknisk samarbejde og andre ICAO-aktiviteter, der aftales inden for det fælles udvalg i overensstemmelse med den finansielle og administrative rammeaftale (FAFA) og

                                          e)

                                          fastsætte eventuelle nye rammer og vilkår og betingelser for udstationeringer og finansielle bidrag til ICAO i forbindelse med dette samarbejdsmemorandum i arbejdsgange til dette formål, og de aftales i det fælles udvalg. Disse arbejdsgange skal rumme en mulighed for, at EU kan anmode ICAO om finansielle oplysninger om disse bidrag

                              5.1.7.

                              informere hinanden om eventuelle relevante uddannelsesprogrammer og lette den anden parts deltagelse, hvis dette er relevant

                              5.1.8.

                              tilrettelægge relevante begivenheder og koordinere begivenheder, når dette er relevant.

            6.   Fortrolighed

                  6.1.

                  Parterne træffer alle rimelige forebyggende foranstaltninger for at beskytte oplysninger, der modtages som led i dette samarbejdsmemorandum og dets bilag, mod uautoriseret offentliggørelse. Når en part forelægger oplysninger for den anden part, kan førstnævnte angive, hvilke dele af oplysningerne den anser for at være fritaget for offentliggørelse.

                  6.2.

                  Parterne indvilger i — i det omfang dette er påkrævet i henhold til deres respektive regler, forskrifter og lovgivning — at beskytte fortrolige oplysninger, der modtages fra den anden part i forbindelse med anvendelsen af dette samarbejdsmemorandum og dets bilag.

                  6.3.

                  Med forbehold af deres respektive regler, forskrifter og bestemmelser må parterne bl.a. ikke videregive oplysninger, som de modtager af hinanden i medfør af dette samarbejdsmemorandum og dets bilag, og som anses for at være ejendomsretligt beskyttet. Oplysninger af den art skal være passende mærket som sådanne i henhold til deres respektive regler.

                  6.4.

                  Parterne skal aftale arbejdsgange for yderligere procedurer til beskyttelse af fortrolige oplysninger, der forelægges i medfør af dette samarbejdsmemorandum og dets bilag efter behov. Sådanne procedurer skal omfatte mulighed for, at hver part kan verificere, hvilke beskyttelsesforanstaltninger den anden part har iværksat.

            7.   Parternes fælles udvalg

                  7.1.

                  Der nedsættes et fælles udvalg bestående af repræsentanter fra hver part. Formandskabet for det fælles udvalg varetages i fællesskab af en repræsentant for hver af parterne. En repræsentant for hver part fungerer som formand for det fælles udvalg. Det fælles udvalg får ansvaret for, at bilagene til dette samarbejdsmemorandum fungerer efter hensigten, og herunder at bilagene vedtages.

                  7.2.

                  Der indkaldes til møde i det fælles udvalg mindst en gang om året med henblik på at gennemgå gennemførelsen af bilagene til dette samarbejdsmemorandum, og mødet skal tilrettelægges på en omkostningseffektiv måde. Hver part kan når som helst anmode om, at det fælles udvalg holder møde.

                  7.3.

                  Det fælles udvalg kan tage ethvert anliggende op til overvejelse vedrørende funktion og gennemførelse af bilagene til dette samarbejdsmemorandum. Det har navnlig til opgave:

                              a)

                              at løse problemer i relation til anvendelsen og gennemførelsen af bilagene til dette samarbejdsmemorandum

                              b)

                              overveje, hvordan den praktiske anvendelse af bilagene til dette samarbejdsmemorandum kan forbedres, og i givet fald forelægge parterne henstillinger om deres ændring

                              c)

                              vedtage bilag til dette samarbejdsmemorandum og arbejdsgange inden for anvendelsesområdet af bilagene eller ændringer deraf

                              d)

                              overveje finansielle og ressourcerelaterede spørgsmål i forbindelse med gennemførelsen af dette samarbejdsmemorandum og dets bilag og

                              e)

                              løse eventuelle uoverensstemmelser eller tvister angående fortolkningen eller anvendelsen af dette samarbejdsmemorandum og dets bilag.

                  7.4.

                  Det fælles udvalg opererer på grundlag af en forståelse mellem hver parts formand.

            8.   Bilæggelse af tvister

                  8.1.

                  Hver part kan anmode om samråd med den anden part om alle spørgsmål i forbindelse med dette samarbejdsmemorandum. Den anden part skal straks besvare en sådan anmodning og indlede samrådet efter aftale mellem parterne inden for 45 dage.

                  8.2.

                  Parterne tilstræber at løse eventuelle indbyrdes uoverensstemmelser i forbindelse med deres samarbejde i henhold til dette samarbejdsmemorandum på det lavest mulige tekniske niveau ved samråd.

                  8.3.

                  Hvis en uoverensstemmelse ikke kan løses efter denne artikels stk. 8.2, kan hver part indbringe tvisten for det fælles udvalg, der skal holde samråd om anliggendet i overensstemmelse med dette samarbejdsmemorandums artikel 7 med sigte på at finde en forhandlingsløsning.

                  8.4.

                  Med forbehold af stk. 8.1 til 8.3 i denne artikel anvendes tvistbilæggelsesbestemmelserne i FAFA, når en tvist vedrørende den økonomiske forvaltning skal tages op.

                  8.5.

                  Intet i dette samarbejdsmemorandum må tolkes således, at parterne giver afkald på privilegier eller immuniteter.

            9.   Ikrafttræden, ændringer og ophør

                  9.1.

                  Indtil samarbejdsmemorandummet træder i kraft, anvendes det foreløbigt fra datoen for dets undertegnelse.

                  9.2.

                  Dette samarbejdsmemorandum træder i kraft, når parterne skriftligt har meddelt hinanden, at de har afsluttet de interne procedurer, som er nødvendige for, at det kan træde i kraft, og det gælder, indtil det opsiges.

                  9.3.

                  Dette samarbejdsmemorandum kan når som helst opsiges af en af parterne. En sådan opsigelse får virkning med seks måneders varsel ved skriftlig underretning af modparten, medmindre opsigelsen efter gensidig aftale mellem parterne trækkes tilbage før udløbet af denne frist.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            Per la Unió Europea

            За Международната организация за гражданско въздухоплаване
            Por la Organización Internacional de Aviación Civil
            Za Mezinárodní organizaci pro civilní letectví
            For Organisationen for International Civil Luftfart
            Für die Internationale Zivilluftfahrt-Organisation
            Rahvusvahelise Tsiviillennunduse Organisatsiooni nimel
            Για τη Διεθνή Οργάνωση Πολιτικής Αεροπορίας
            For The International Civil Aviation Organisation
            Pour l’Organisation de l’aviation civile internationale
            Per l’Organizzazione internazionale dell’aviazione civile
            Starptautiskās Civilās aviācijas organizācijas vārdā
            Tarptautinės Civilinės aviacijos organizacijos vardu
            A Nemzetközi Polgári Repülési Szervezet részéről
            Għall-Organizzazzjoni tal-Avjazzjoni Ċivili Internazzjonali
            Voor de Internationale Burgerluchtvaartorganisatie
            W imieniu Organizacji Międzynarodowego Lotnictwa Cywilnego
            Pela Organização da Aviação Civil Internacional
            Pentru Organizația Aviației Civile Internaționale
            Za Medzinárodnú organizáciu civilného letectva
            Za Mednarodno organizacijo civilnega letalstva
            Kansainvälisen siviili-ilmailujärjestön puolesta
            För internationella civila luftfartsorganisationen


title: 2012/802/EU: Europa-Parlamentets afgørelse af 23. oktober 2012 om decharge for gennemførelsen af budgettet for Det Europæiske Lægemiddelagentur for regnskabsåret 2010#Europa-Parlamentets beslutning af 23. oktober 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2010

text:
               20.12.2012

               DA

               Den Europæiske Unions Tidende

               L 350/82

         EUROPA-PARLAMENTETS AFGØRELSE
   af 23. oktober 2012
   om decharge for gennemførelsen af budgettet for Det Europæiske Lægemiddelagentur for regnskabsåret 2010
   (2012/802/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Lægemiddelagentur for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til sin afgørelse af 10. maj 2012 (2) om udsættelse af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2010, den ledsagende beslutning og svarene fra eksekutivdirektøren for agenturet,

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Europa-Parlamentets og Rådets forordning (EF) nr. 726/2004 (4) om oprettelse af et europæisk lægemiddelagentur, særlig artikel 68,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til den fælles erklæring om decentraliserede agenturer og den fælles tilgang, der blev vedtaget i juni 2012 af Europa-Parlamentet, Rådet og Kommissionen som et resultat af arbejdet i den interinstitutionelle arbejdsgruppe om decentraliserede agenturer nedsat i marts 2009, særlig afsnittene om forvaltning, aktionsudgifter, programmering, ansvarlighed og klarhed og åbenhed i den fælles tilgang,

               —

               der henviser til forretningsordenens artikel 77 og bilag VI,

               —

               der henviser til anden betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0298/2012),

               1.

               meddeler eksekutivdirektøren for Det Europæiske Lægemiddelagentur decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til eksekutivdirektøren for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 27.

      (2)  EUT L 286 af 17.10.2012, s. 377.

      (3)  EFT L 248 af 16.9.2002, s. 1.

      (4)  EUT L 136 af 30.4.2004, s. 1.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 23. oktober 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Lægemiddelagentur for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til sin afgørelse af 10. maj 2012 (2) om udsættelse af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2010, den ledsagende beslutning og svarene fra eksekutivdirektøren for agenturet,

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

                  —

                  der henviser til Europa-Parlamentets og Rådets forordning (EF) nr. 726/2004 (4) om oprettelse af et europæisk lægemiddelagentur, særlig artikel 68,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til den fælles erklæring om decentraliserede agenturer og den fælles tilgang, der blev vedtaget i juni 2012 af Europa-Parlamentet, Rådet og Kommissionen som et resultat af arbejdet i den interinstitutionelle arbejdsgruppe om decentraliserede agenturer nedsat i marts 2009, særlig afsnittene om forvaltning, aktionsudgifter, programmering, ansvarlighed og klarhed og åbenhed i den fælles tilgang,

                  —

                  der henviser til forretningsordenens artikel 77 og bilag VI,

                  —

                  der henviser til den anden betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0298/2012),

                  A.

                  der henviser til, at Europa-Parlamentet den 10. maj 2012 vedtog at udsætte sin afgørelse om decharge og afslutning af regnskaberne for Det Europæiske Lægemiddelagentur (agenturet) for regnskabsåret 2010.

                  B.

                  der henviser til, at agenturet i høj grad tog hånd om de svagheder, som blev fremhævet i rapporten af 10. maj 2012, og forsynede dechargemyndigheden med grundige oplysninger i skrivelser af 2. og 6. juli 2012 og af 2., 7. og 24. august 2012,

                  C.

                  der henviser til, at decharge er et effektivt instrument for Europa-Parlamentet til at vurdere, hvorvidt Unionens tilskud er anvendt korrekt, på grundlag af faktiske og materielle argumenter; minder i denne sammenhæng om de gældende bestemmelser, dvs. vedtægten for tjenestemænd og ansættelsesvilkårene for de øvrige ansatte i De Europæiske Fællesskaber, finansforordningen vedrørende De Europæiske Fællesskabers almindelige budget, forordningen om oprettelse af agenturet samt de specifikke politikker og procedurer, som agenturet har fastlagt,

                  1.

                  erindrer om vigtigheden af agenturets arbejde, som består i at yde den bedst mulige videnskabelige rådgivning til medlemsstaterne og institutionerne om ethvert spørgsmål vedrørende kvalitetsvurderingen, sikkerheden og effektiviteten af human- og veterinærmedicinske lægemidler;

         Opfølgning på 2009-decharge

                  2.

                  bemærker, at bestyrelsen den 7. juni 2012 godkendte den nye struktur og ansvarsområdet for det rådgivende udvalg for udbud og kontrakter; glæder sig over, at agenturet har udarbejdet en flerårig indkøbsplan for 2012-2014, som dechargemyndigheden anmodede om i sin betænkning om decharge for regnskabsåret 2009;

         Fremførte bevillinger og annulleringer

                  3.

                  minder om, at Revisionsretten påpegede et højt niveau af fremførsler for regnskabsåret 2010 samt manglende overholdelse af budgetprincippet om etårighed; glæder sig over, at agenturet har styrket sine procedurer for prognoser for gebyrindtægter ved at etablere et team, som i tæt samarbejde med lægemiddelindustrien analyserer status for forskningen i et lægemiddel, inden det sendes til agenturet; bemærker, at agenturet er fast besluttet på at samarbejde med Kommissionens generaldirektorat for budget for at opnå en stabil ramme med den aktuelle revision af rammefinansforordningen;

                  4.

                  giver sin fulde støtte til alle de bestræbelser, der gøres på agenturets styrende og administrative niveau for at reformere betalingssystemet for tjenesteydelser udført af medlemsstaternes myndigheder, idet dette bør være klart baseret på reelle omkostninger; glæder sig derfor over agenturets initiativ til at udarbejde et nyt forslag, der skal sendes til bestyrelsen; opfordrer indtrængende bestyrelsen til straks at drøfte og træffe beslutning om dette betalingssystem og forventer, at den gør dette;

         Gennemsigtighed og håndtering af interessekonflikter

                  5.

                  bemærker, at agenturet i november 2012 vil afholde en workshop, der samler en lang række interessenter med henblik på at udvikle metoder til at give offentlig adgang til data om kliniske forsøg, og at udvælgelsen og uddannelsen af agenturets videnskabelige medarbejdere med det formål at styrke analysen af rådata skrider godt frem;

                  6.

                  noterer sig, at agenturet har forbedret anvendelsesområdet og metoden for systematisk forudgående og efterfølgende kontrol i forbindelse med undersøgelsen af interesseerklæringer, og glæder sig endvidere over agenturets beslutning om at gennemføre en årlig evaluering af den reviderede politik om interesseerklæringer; opfordrer derfor agenturet til at holde dechargemyndigheden underrettet om gennemførelsen af den reviderede politik og navnlig den systematiske forudgående og efterfølgende kontrol hver sjette måned;

                  7.

                  bemærker med tilfredshed, at agenturet er begyndt at offentliggøre protokoller fra nogle af de videnskabelige komitéers møder, begyndende med Det Pædiatriske Udvalg, i juli 2012; bemærker, at offentliggørelsen af protokollerne fra møderne i de videnskabelige udvalg først afsluttes ved udgangen af 2013;

                  8.

                  konstaterer, at de bekymringer, som er rejst med hensyn til de finansielle kredsløb og de potentielle interessekonflikter i forbindelse med behandling af betalinger, idet opdelingen af opgaver er utilstrækkelig, blev behandlet af agenturet med indførelsen af SAP-regnskabsprogrammet som det centrale regnskabssystem;

                  9.

                  fremhæver, at der i juni 2012 opstod et »svingdørsproblem« i agenturet, idet den tidligere leder af Den Juridiske Tjeneste blev ledende jurist i et amerikansk advokatfirma med en række virksomheder i lægemiddelindustrien som kunder; bemærker, at agenturets eksekutivdirektør iværksatte en gennemgang af det arbejde, den tidligere leder af Den Juridiske Tjeneste havde udført; opfordrer agenturet til at oplyse dechargemyndigheden om resultatet af denne gennemgang inden udgangen af 2012;

                  10.

                  noterer sig, at agenturet fortsatte med at undersøge interesseerklæringerne fra de eksperter og udvalgsmedlemmer, som aktivt havde deltaget i agenturets aktiviteter mellem den 1. januar og den 31. maj 2012, i forhold til deres CV; konstaterer, at omkring 54 % af eksperterne og udvalgsmedlemmerne gav agenturet opdaterede CV'er; opfordrer agenturet til at underrette dechargemyndigheden om tidsrammen for og resultaterne af undersøgelsesprocessen for de resterende 46 % inden indledningen af den næste dechargeprocedure;

                  11.

                  glæder sig over agenturets initiativ til på sit websted at offentliggøre interesseerklæringer fra ansatte på ledelsesposter og fra de eksperter, der er involveret i evalueringen af lægemidler; bemærker med interesse, at denne liste også angiver graden af risiko for interessekonflikt; glæder sig over agenturets tilsagn om ud over interesseerklæringerne også at offentliggøre de faglige og uddannelsesmæssige profiler for de videnskabelige eksperter, som er opført i dets ekspertdatabase fra første kvartal 2013, og vil følge offentliggørelsen nøje i de kommende dechargeprocedurer;

                  12.

                  glæder sig over agenturets meddelelse om, at det agter at indføre et system med forudgående og efterfølgende interesseerklæringer, navnlig gennem tilfældig sammenligning med CV'er og oplysninger fra eksperter på nationalt plan; anmoder agenturet om at fremsende en præcis tidsplan for gennemførelsen af dette nye system til budgetkontrolmyndigheden;

                  13.

                  deler agenturets opfattelse af, at et højt niveau af troværdighed og pålidelighed i interesseerklæringerne kun kan opnås, hvis de farmaceutiske virksomheder selv offentliggør en liste over de eksperter og forskningscentre, de samarbejder med, samt de beløb, som deres økonomiske tilknytning til dem repræsenterer; er enig med agenturet i, at det vil være hensigtsmæssigt at undersøge relevansen af et lovgivningsmæssigt initiativ på dette område;

                  14.

                  anerkender agenturets indsats for at gøre noget ved dechargemyndighedens bekymringer med hensyn til forebyggelse og håndtering af interessekonflikter; bemærker navnlig rapporterne af 29. juni 2012 og 7. august 2012, som dechargemyndigheden har modtaget, om gennemgangen af sagerne om håndtering af de interessekonflikter, som Den Interne Revisionstjeneste har konstateret, og om gennemgangen af de potentielle interessekonflikter for de eksperter, som deltager i vurderingen af lægemidlet Pandemrix;

                  15.

                  er af den faste overbevisning, at det er nødvendigt at træffe passende foranstaltninger, såfremt de gældende bestemmelser ikke overholdes; mener, at agenturet i sådanne tilfælde bør udarbejde en handlingsplan med en præcis tidsplan for udbedring af manglerne, at gennemførelsen heraf bør overvåges af Europa-Parlamentet, og at disse problemer bør imødegås gennem en ændring af de gældende bestemmelser og forordninger med henblik på at lukke eventuelle smuthuller;

                  16.

                  opfordrer agenturet til i dets årsberetninger at indføre et særligt afsnit, der beskriver de foranstaltninger, som er truffet for at forebygge og håndtere interessekonflikter, herunder:

                              —

                              antal påståede og bekræftede tilfælde af interessekonflikter

                              —

                              antal tilfælde af »svingdørsproblemer«

                              —

                              trufne foranstaltninger i hver kategori

                              —

                              antal indledte procedurer om tilfælde af misbrug af betroede midler og resultaterne heraf

                              —

                              gennemførte sanktioner;

                        anmoder agenturet om i detaljer at underrette dechargemyndigheden om de trufne foranstaltninger;

                  17.

                  anser det for værd at notere, at det kompetente udvalg holder tæt kontakt med agenturet ved mindst én gang årligt at indbyde eksekutivdirektøren til en drøftelse, ved at have udpeget en kontaktperson blandt sine medlemmer samt ved at aflægge agenturet et besøg hvert andet år; minder om, at det seneste besøg fandt sted i juni 2011;

                  18.

                  glæder sig generelt over den ovenfor nævnte fælles erklæring om decentraliserede agenturer og den fælles tilgang, som behandler og tager nogle vigtige elementer op i forbindelse med dechargeproceduren og mener, at køreplanen for opfølgningen på den fælles tilgang, som Kommissionen vil forelægge ved udgangen af 2012, vil tage behørigt højde for disse spørgsmål;

                  19.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (6) om agenturerne: resultater, økonomisk forvaltning og kontrol.

         (1)  EUT C 366 af 15.12.2011, s. 27.

         (2)  EUT L 286 af 17.10.2012, s. 377.

         (3)  EFT L 248 af 16.9.2002, s. 1.

         (4)  EUT L 136 af 30.4.2004, s. 1.

         (5)  EFT L 357 af 31.12.2002, s. 72.

         (6)  EUT L 286 af 17.10.2012, s. 388.


title: 2010/697/EU: Rådets afgørelse af 21. oktober 2010 om den holdning, som Den Europæiske Union skal indtage i det associeringsråd, der er nedsat i henhold til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, om vedtagelse af bestemmelser om koordinering af sociale sikringsordninger#Udkast — Afgørelse nr. …/… truffet af Associeringsrådet nedsat i henhold til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side af … om bestemmelserne om koordinering af sociale sikringsordninger i Euro-Middelhavs-aftalen

text:
               23.11.2010

               DA

               Den Europæiske Unions Tidende

               L 306/1

         RÅDETS AFGØRELSE
   af 21. oktober 2010
   om den holdning, som Den Europæiske Union skal indtage i det associeringsråd, der er nedsat i henhold til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, om vedtagelse af bestemmelser om koordinering af sociale sikringsordninger
   (2010/697/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 79, stk. 2, litra b), sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende i betragtninger:

               (1)

               Artikel 67 i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (1) (»aftalen«) fastsætter, at associeringsrådet inden udgangen af det første år efter aftalens ikrafttræden skal vedtagebestemmelser, som kan sikre anvendelsen af principperne i aftalens artikel 65 vedrørende koordinering af sociale sikringsordninger.

               (2)

               Under mål 29, tredje led, i handlingsplanen EU-Marokko, som associeringsrådet vedtog den 27. juli 2005 inden for rammerne af den europæiske naboskabspolitik, opfordres associeringsrådet til at vedtage en afgørelse om anvendelse af aftalens artikel 65.

               (3)

               I medfør af artikel 1 og 2 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (4)

               I medfør af artikel 1 og 2 i protokol (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige og Irland —

         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i det associeringsråd, der er nedsat i henhold til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, med hensyn til gennemførelsen af aftalens artikel 67, baseres på det udkast til associeringsrådets afgørelse, der er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 21. oktober 2010.

            På Rådets vegne

         J. MILQUET

            Formand

      (1)  EFT L 70 af 18.3.2000, s. 2.

      Udkast
      AFGØRELSE Nr. …/… TRUFFET AF ASSOCIERINGSRÅDET
      nedsat i henhold til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side
      af …
      om bestemmelserne om koordinering af sociale sikringsordninger i Euro-Middelhavs-aftalen
      ASSOCIERINGSRÅDET HAR —
      under henvisning til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (1), særlig artikel 67, og
      ud fra følgende i betragtninger:

                  (1)

                  Artikel 65-68 i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (»aftalen«) indeholder bestemmelser om koordinering mellem henholdsvis Marokkos og medlemsstaternes sociale sikringsordninger. Artikel 65 fastsætter principperne for denne koordinering.

                  (2)

                  Aftalens artikel 67 fastsætter, at associeringsrådet inden udgangen af det første år efter aftalens ikrafttræden træffer afgørelse om anvendelse af principperne i artikel 65.

                  (3)

                  Under mål 29, tredje led, i handlingsplanen EU-Marokko, som associeringsrådet vedtog den 27. juli 2005 inden for rammerne af den europæiske naboskabspolitik, opfordres associeringsrådet til at vedtage en afgørelse om anvendelse af aftalens artikel 65.

                  (4)

                  Med hensyn til anvendelsen af princippet om ikke-forskelsbehandling bør denne afgørelse ikke tillægge nogen yderligere rettigheder i medfør af visse forhold eller begivenheder på den anden kontraherende parts område, hvis der ikke er taget hensyn til disse forhold eller begivenheder ifølge lovgivningen i den første kontraherende part, bortset fra retten til at eksportere visse ydelser.

                  (5)

                  Ved anvendelsen af denne afgørelse bør marokkanske arbejdstageres ret til familieydelser være betinget af, at medlemmerne af deres familie er lovligt bosiddende sammen med disse arbejdstagere i den medlemsstat, hvor arbejdstagerne er beskæftiget. Denne afgørelse bør ikke give ret til familieydelser for medlemmer af deres familie, som er bosiddende i et andet land, f.eks. Marokko.

                  (6)

                  Rådets forordning (EF) nr. 859/2003 (2) udvider allerede bestemmelserne i forordning (EØF) nr. 1408/71 og forordning (EØF) nr. 574/72 til at omfatte tredjelandsstatsborgere, der ikke allerede er omfattet af nævnte bestemmelser udelukkende på grund af deres nationalitet. Forordning (EF) nr. 859/2003 dækker allerede princippet om sammenlægning af forsikringsperioder, som marokkanske arbejdstagere har fuldført i de forskellige medlemsstater, for så vidt angår retten til visse ydelser, som fastsat i artikel 65, stk. 2, i aftalen.

                  (7)

                  Det kan være nødvendigt at fastsætte særlige bestemmelser, som svarer til de specifikke karaktertræk ved den marokkanske lovgivning, for at gøre det nemmere at anvende koordineringsreglerne.

                  (8)

                  For at sikre en smidig koordinering af henholdsvis medlemsstaternes og Marokkos sociale sikringsordninger er det nødvendigt at fastsætte specifikke bestemmelser for samarbejdet mellem medlemsstaterne og Marokko samt mellem den berørte person og institutionen i den kompetente stat.

                  (9)

                  Der bør vedtages overgangsbestemmelser for at beskytte de personer, som er omfattet af denne afgørelse, og sikre, at de ikke mister rettigheder som følge af afgørelsens ikrafttræden —

            VEDTAGET DENNE AFGØRELSE:
      DEL I

         ALMINDELIGE BESTEMMELSER

      Artikel 1
      Definitioner
      1.   I denne afgørelse forstås ved:
      a)   »aftale«: Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side
      b)   »forordning«: Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (3), i den udgave, der er gældende for Den Europæiske Unions medlemsstater
      c)   »gennemførelsesforordning«: Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (4)

      d)   »medlemsstat«: en af Den Europæiske Unions medlemsstater
      e)   »arbejdstager«:

                  i)

                  i forbindelse med anvendelse af en medlemsstats lovgivning, en person, der udøver lønnet beskæftigelse i den i forordningens artikel 1, litra a), omhandlede forstand

                  ii)

                  i forbindelse med anvendelse af Marokkos lovgivning, en person, der udøver lønnet beskæftigelse i henhold til den pågældende lovgivning

            f)   »familiemedlem«:

                  i)

                  i forbindelse med anvendelse af en medlemsstats lovgivning, et familiemedlem i den i forordningens artikel 1, litra i), omhandlede forstand

                  ii)

                  i forbindelse med anvendelse af Marokkos lovgivning, et familiemedlem i henhold til den pågældende lovgivning

            g)   »lovgivning«:

                  i)

                  for så vidt angår medlemsstaterne, lovgivning i den i forordningens artikel 1, litra l), omhandlede forstand

                  ii)

                  for så vidt angår Marokko, den tilsvarende relevante gældende lovgivning i Marokko

            h)   »ydelser«:

                  i)

                  for så vidt angår medlemsstaterne, ydelser i den i forordningens artikel 3 omhandlede forstand

                  ii)

                  for så vidt angår Marokko, de tilsvarende gældende ydelser i Marokko

            i)   »ydelser, der kan eksporteres«:

                  i)

                  for så vidt angår medlemsstaterne:

                              —

                              alderspensioner

                              —

                              efterladtepensioner

                              —

                              pensioner ved arbejdsulykker og erhvervssygdomme

                              —

                              invalidepensioner som følge af arbejdsulykker og erhvervssygdomme

                        i den i forordningen omhandlede forstand med undtagelse af visse særlige ikke-bidragspligtige kontantydelser, der er opført i bilag X til forordningen

                  ii)

                  for så vidt angår Marokko, de tilsvarende ydelser udbetalt i henhold til den marokkanske lovgivning med undtagelse af visse særlige ikke-bidragspligtige kontantydelser, der er opført i bilag I til denne afgørelse.

            2.   De øvrige udtryk, der anvendes i denne afgørelse, har samme betydning

                  a)

                  for så vidt angår medlemsstaterne som i forordningen og gennemførelsesforordningen

                  b)

                  for så vidt angår Marokko som i den relevante gældende lovgivning i Marokko.

            Artikel 2
      Personkreds
      Denne afgørelse anvendes på:

                  a)

                  arbejdstagere, som er marokkanske statsborgere, og som er eller har været lovligt beskæftiget på en medlemsstats område, og som er eller har været underlagt lovgivningen i en eller flere medlemsstater, og deres efterladte

                  b)

                  medlemmerne af de i litra a) omhandlede arbejdstageres familie, under forudsætning af at disse familiemedlemmer er eller har været lovligt bosiddende sammen med den pågældende arbejdstager, mens arbejdstageren er beskæftiget i en medlemsstat

                  c)

                  arbejdstagere, som er statsborgere i en medlemsstat, som er eller har været lovligt beskæftiget på Marokkos område, og som er eller har været underlagt lovgivningen i Marokko, og deres efterladte, samt

                  d)

                  medlemmerne af de i litra c) omhandlede arbejdstageres familie, under forudsætning af at disse familiemedlemmer er eller har været lovligt bosiddende sammen med den pågældende arbejdstager, mens arbejdstageren er beskæftiget i Marokko.

            Artikel 3
      Ligebehandling
      1.   Arbejdstagere, som er marokkanske statsborgere og er lovligt beskæftiget i en medlemsstat, og ethvert familiemedlem, der er lovligt bosiddende sammen med dem, behandles med hensyn til ydelser i henhold til artikel 1, stk. 1, litra h), på en måde, der udelukker enhver forskelsbehandling begrundet i nationalitet i forhold til statsborgere i de medlemsstater, hvor de pågældende arbejdstagere er beskæftiget.
      2.   Arbejdstagere, der er statsborgere i en medlemsstat og er lovligt beskæftiget i Marokko, og ethvert familiemedlem, der er lovligt bosiddende sammen med dem, behandles med hensyn til ydelser i henhold til artikel 1, stk. 1, litra h), på en måde, der udelukker enhver forskelsbehandling begrundet i nationalitet i forhold til marokkanske statsborgere.
      DEL II

         FORHOLD MELLEM MEDLEMSSTATERNE OG MAROKKO

      Artikel 4
      Ophævelse af bopælsbestemmelser
      1.   De ydelser, der kan eksporteres i den i artikel 1, stk. 1, litra i), omhandlede forstand, som de i artikel 2, litra a) og c), nævnte personer har ret til, kan ikke nedsættes, ændres, stilles i bero, inddrages eller beslaglægges som følge af, at den berettigede er bosat

                  i)

                  for så vidt angår en ydelse omfattet af en medlemsstats lovgivning, på Marokkos område, eller

                  ii)

                  for så vidt angår en ydelse omfattet af den marokkanske lovgivning, på en medlemsstats område.

            2.   Familiemedlemmer til en arbejdstager som omhandlet i artikel 2, litra b), har ret til ydelser, der kan eksporteres i den i artikel 1, stk. 1, litra i), omhandlede forstand, på samme måde som familiemedlemmer til en arbejdstager, der er statsborger i den berørte medlemsstat, når disse familiemedlemmer er bosiddende på Marokkos område.
      3.   Familiemedlemmer til en arbejdstager som omhandlet i artikel 2, litra d), har ret til ydelser, der kan eksporteres i den i artikel 1, stk. 1, litra i), omhandlede forstand, på samme måde som familiemedlemmer til en arbejdstager, der er statsborger i Marokko, når disse familiemedlemmer er bosiddende på en medlemsstats område.
      DEL III

         DIVERSE BESTEMMELSER

      Artikel 5
      Samarbejde
      1.   Medlemsstaterne og Marokko underretter hinanden om alle ændringer i deres lovgivning, som kan berøre gennemførelsen af denne afgørelse.
      2.   Medlemsstaternes og Marokkos myndigheder og institutioner yder med henblik på gennemførelsen af denne afgørelse hinanden bistand, som om det drejede sig om gennemførelsen af deres egen lovgivning. Den gensidige administrative bistand ydes i princippet vederlagsfrit af de nævnte myndigheder og institutioner. De kompetente myndigheder i medlemsstaterne og Marokko kan dog aftale, at visse udgifter skal være genstand for refusion.
      3.   Medlemsstaternes og Marokkos myndigheder og institutioner kan med henblik på gennemførelsen af denne afgørelse forhandle direkte med hinanden samt med de involverede personer eller deres repræsentanter.
      4.   De institutioner og personer, der er omfattet af denne afgørelse, har en gensidig forpligtelse til oplysning og samarbejde med henblik på at sikre, at denne afgørelse gennemføres efter hensigten.
      5.   De pågældende personer underretter hurtigst muligt institutionerne i den kompetente medlemsstat eller Marokko, hvis sidstnævnte er den kompetente stat, og bopælsmedlemsstaten eller Marokko, hvis sidstnævnte er bopælsstaten, om enhver ændring i deres personlige forhold eller familiemæssige situation, der har betydning for deres ret til ydelser ifølge denne afgørelse.
      6.   Manglende opfyldelse af den i stk. 5 omhandlede oplysningspligt kan give anledning til foranstaltninger i henhold til den nationale lovgivning, som står i et rimeligt forhold til overtrædelsen. Disse foranstaltninger skal ikke desto mindre svare til dem, der finder anvendelse i lignende situationer, der henhører under national lovgivning, ligesom de ikke i praksis må gøre det umuligt eller uforholdsmæssigt vanskeligt at udøve de rettigheder, der er tillagt de berørte ved denne afgørelse.
      7.   Medlemsstaterne og Marokko kan udstede nationale bestemmelser, der fastsætter betingelser for kontrollen af ret til ydelser, for at tage hensyn til det forhold, at modtagerne opholder sig eller er bosat uden for den stats område, hvor debitorinstitutionen er beliggende. Sådanne bestemmelser skal være forholdsmæssige, udelukke enhver forskelsbehandling begrundet i nationalitet og være i overensstemmelse med principperne i denne afgørelse. Sådanne bestemmelser skal meddeles associeringsrådet.
      Artikel 6
      Administrativ og lægelig kontrol
      1.   Denne artikel finder anvendelse på de i artikel 2 nævnte personer, som modtager ydelser, der kan eksporteres, som omhandlet i artikel 1, stk. 1, litra i), samt på de institutioner, der er ansvarlige for gennemførelsen af denne afgørelse.
      2.   Hvis en person, der modtager eller ansøger om ydelser, eller et medlem af den pågældendes familie opholder sig eller er bosat på en medlemsstats område, når debitorinstitutionen er beliggende i Marokko, eller i Marokko, når debitorinstitutionen er beliggende i en medlemsstat, foretages lægeundersøgelsen efter denne institutions anmodning af institutionen på ydelsesmodtagerens opholds- eller bopælssted i overensstemmelse med de regler, der er fastlagt i den lovgivning, som gælder for denne institution.
      Debitorinstitutionen meddeler opholds- eller bopælsstedets institution, hvilke eventuelle særlige krav der om nødvendigt skal overholdes, og hvilke punkter lægeundersøgelsen skal omfatte.
      Opholds- eller bopælsstedets institution sender en rapport til den debitorinstitution, som har anmodet om lægeundersøgelsen.
      Debitorinstitutionen bevarer retten til at lade ydelsesmodtageren undersøge af en af den udpeget læge enten på det område, hvor personen, der modtager eller ansøger om ydelser, opholder sig eller er bosat, eller i det land, hvor debitorinstitutionen er beliggende. Ydelsesmodtageren kan dog kun anmodes om at rejse til debitorinstitutionens stat, hvis vedkommende er i stand til at foretage rejsen, uden at det går ud over helbredet, og hvis debitorinstitutionen afholder de dertil hørende rejse- og opholdsudgifter.
      3.   Hvis en person, der modtager eller ansøger om ydelser, eller et medlem af den pågældendes familie opholder sig eller er bosat på en medlemsstats område, når debitorinstitutionen er beliggende i Marokko, eller i Marokko, når debitorinstitutionen er beliggende i en medlemsstat, foretages den administrative kontrol efter debitorinstitutionens anmodning af institutionen på ydelsesmodtagerens opholds- eller bopælssted.
      Opholds- eller bopælsstedets institution sender en rapport til den debitorinstitution, som har anmodet om, at der foretages administrativ kontrol.
      Debitorinstitutionen bevarer retten til at lade ydelsesmodtagerens situation undersøge af en af den udpeget sagkyndig. Ydelsesmodtageren kan dog kun anmodes om at rejse til debitorinstitutionens stat, hvis vedkommende er i stand til at foretage rejsen, uden at det går ud over helbredet, og hvis debitorinstitutionen afholder de dertil hørende rejse- og opholdsudgifter.
      4.   En eller flere medlemsstater og Marokko kan vedtage andre administrative bestemmelser, forudsat at de underretter associeringsrådet herom.
      5.   Som en undtagelse fra princippet om, at gensidig administrativ bistand ydes vederlagsfrit, jf. artikel 5, stk. 2, i denne afgørelse, refunderes de reelle udgifter i forbindelse med kontrollen, jf. nærværende artikels stk. 2 og 3, til den institution, som blev anmodet om at udføre den, af den debitorinstitution, som anmodede herom.
      Artikel 7
      Anvendelse af artikel 90 i aftalen
      Artikel 90 i aftalen finder anvendelse i tilfælde af, at den ene part mener, at den anden part ikke har opfyldt forpligtelserne i artikel 5 og 6.
      Artikel 8
      Særregler for anvendelsen af Marokkos lovgivning
      Associeringsrådet kan om nødvendigt fastsætte særregler for anvendelsen af Marokkos lovgivning i bilag II.
      Artikel 9
      Administrative procedurer i gældende bilaterale aftaler
      Administrative procedurer i gældende bilaterale aftaler mellem en medlemsstat og Marokko kan fortsat anvendes, for så vidt disse procedurer ikke forringer de berørte personers rettigheder og forpligtelser som fastlagt ved denne afgørelse.
      Artikel 10
      Aftaler, der supplerer procedurerne for gennemførelse af denne afgørelse
      En eller flere medlemsstater og Marokko kan indgå aftaler, der tager sigte på at supplere de administrative procedurer for denne afgørelses gennemførelse, navnlig med hensyn til at forebygge og bekæmpe svig og fejl.
      DEL IV

         OVERGANGSBESTEMMELSER OG AFSLUTTENDE BESTEMMELSER

      Artikel 11
      Overgangsbestemmelser
      1.   Denne afgørelse giver ikke ret til ydelser for noget tidsrum, der ligger forud for datoen for dens ikrafttræden.
      2.   Rettigheder erhverves i medfør af denne afgørelse, selv om de vedrører en begivenhed, der er indtruffet forud for datoen for denne afgørelses ikrafttræden, jf. dog stk. 1.
      3.   Enhver ydelse, som på grund af den pågældendes nationalitet eller bopæl ikke er blevet tildelt eller er blevet stillet i bero, skal efter den pågældendes anmodning tildeles eller udbetales på ny fra datoen for denne afgørelses ikrafttræden, medmindre tidligere anerkendte rettigheder til ydelser har givet anledning til udbetaling af et engangsbeløb.
      4.   Såfremt en anmodning som omhandlet i stk. 3 fremsættes inden udløbet af to år efter datoen for denne afgørelses ikrafttræden, erhverves rettighederne i medfør af denne afgørelse med virkning fra datoen for denne afgørelses ikrafttræden, uden at nogen medlemsstats lovbestemmelser eller lovbestemmelser i Marokko om fortabelse eller forældelse af rettigheder kan gøres gældende over for de pågældende personer.
      5.   Såfremt en anmodning som omhandlet i stk. 3 fremsættes efter udløbet af to år efter datoen for denne afgørelses ikrafttræden, erhverves rettigheder, som ikke er fortabt eller forældet, med virkning fra datoen for anmodningens fremsættelse, medmindre der efter en medlemsstats lovgivning eller efter lovgivningen i Marokko gælder mere fordelagtige regler.
      Artikel 12
      Bilag til denne afgørelse
      1.   Bilagene til denne afgørelse udgør en integrerende del heraf.
      2.   Efter anmodning fra Marokko kan bilagene ændres ved en afgørelse, der træffes af associeringsrådet.
      Artikel 13
      Ikrafttræden
      Denne afgørelse træder i kraft den første dag i den første måned, der følger efter offentliggørelsen i Den Europæiske Unions Tidende.

         Udfærdiget i …

               På associeringsrådets vegne

               Formand

         (1)  EFT L 70 af 18.3.2000, s. 2.

         (2)  EUT L 124 af 20.5.2003, s. 1.

         (3)  EUT L 166 af 30.4.2004, s. 1.

         (4)  EUT L 284 af 30.10.2009, s. 1.

         BILAG I

            LISTE OVER SÆRLIGE IKKE-BIDRAGSPLIGTIGE MAROKKANSKE KONTANTYDELSER

         …

         BILAG II

            SÆRREGLER FOR ANVENDELSEN AF MAROKKOS LOVGIVNING

         …


title: 2011/598/EU: Europa-Parlamentets afgørelse af 10. maj 2011 om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2009

text:
               27.9.2011

               DA

               Den Europæiske Unions Tidende

               L 250/210

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2009
   (2011/598/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Institut til Forbedring af Leve- og Arbejdsvilkårene for regnskabsåret 2009,

               —

               der henviser til Revisionsrettens beretning om årsregnskabet for Det Europæiske Institut til Forbedring af Leve- og Arbejdsvilkårene for regnskabsåret 2009 med instituttets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af livs- og arbejdsvilkårene (3), særlig artikel 16,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0108/2011),

               1.

               meddeler direktøren for Det Europæiske Institut til Forbedring af Leve- og Arbejdsvilkårene decharge for gennemførelsen af instituttets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Institut til Forbedring af Leve- og Arbejdsvilkårene, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 155.

      (2)  EFT L 248 af 16.9.2002, s. 1.

      (3)  EFT L 139 af 30.5.1975, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for Det Europæiske Institut til Forbedring af Leve- og Arbejdsvilkårene for regnskabsåret 2009,

                  —

                  der henviser til Revisionsrettens beretning om årsregnskabet for Det Europæiske Institut til Forbedring af Leve- og Arbejdsvilkårene for regnskabsåret 2009 med instituttets svar (1),

                  —

                  der henviser til Rådets henstilling af 15. februar 2011 (05892/2011 — C7-0052/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af livs- og arbejdsvilkårene (3), særlig artikel 16,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0108/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 5. maj 2010 meddelte decharge til Det Europæiske Institut til Forbedring af Leve- og Arbejdsvilkårene for gennemførelsen af instituttets budget for regnskabsåret 2008 (5) og i beslutningen med bemærkningerne til afgørelsen bl.a.:

                              —

                              beklagede, at Revisionsretten i 2008, 2007 og 2006 havde fundet svagheder i ansættelsesprocedurerne

                              —

                              opfordrede instituttet til at søge at forbedre tilsynet med sine kontrakter og programmeringen af sine udbudsprocedurer

                              —

                              bemærkede, at det fremførte beløb svarede til over 55 % af bevillingerne (dvs. 4 900 000 EUR) for regnskabsåret 2008,

                  C.

                  der henviser til, at instituttets budget for 2009 var på 20 200 000 EUR, hvilket er et fald på 3,8 % i forhold til regnskabsåret 2008,

         Præstationer

                  1.

                  glæder sig over, at instituttet har til hensigt i 2010 i en oversigt, som vedføjes næste beretning fra Revisionsretten, at foretage en sammenligning mellem de tiltag, der er blevet gennemført i det regnskabsår, der er under dechargebehandling, og de tiltag der blev gennemført i det foregående regnskabsår, således at dechargemyndigheden bedre kan vurdere instituttets præstationer fra år til år;

                  2.

                  noterer sig, at instituttet iværksatte en anden efterfølgende evaluering af arbejdsprogrammet for 2005-2008 efter den gennemførte evaluering i 2007, der vurderede instituttets arbejdsprogram for 2001-2004; mener, at denne evaluering er overordentlig nyttig for instituttet, idet det giver instituttet nyttige erfaringer og anbefalinger med henblik på de udfordringer, det står over for ved den fremtidige programmeringsfase; lykønsker instituttet, der med denne evaluering påviste, at:

                              —

                              det anvendte dets finansielle midler effektivt som støtte for gennemførelsen af dets arbejdsprogram

                              —

                              det opnåede målene for arbejdsprogrammet for 2005-2008;

                  3.

                  tilskynder ikke desto mindre instituttet til yderligere at udvikle dets præstationsovervågningssystem (Eurofound Performance Monitoring System (EPMS)) for at sikre, at resultaterne af præstationsovervågningen indgår i ledelsens beslutningstagning og planlægning, og at periodiske undersøgelser bliver udført for at modtage feedback fra målgrupperne;

                  4.

                  støtter den eksterne evaluators anbefalinger om en bedre definition af instituttets målgrupper på nationalt niveau (f.eks. hvorvidt instituttet bør gå ud over nationale myndigheder og beslutningstagere og forsøge at nå en bredere gruppe af arbejdsgiver- og arbejdstagerorganer) og om etablering af et netværk af kontaktpunkter baseret på de nationale myndigheder, der er repræsenteret i instituttets bestyrelse;

         Bestyrelsen

                  5.

                  noterer sig, at den eksterne evaluator af den efterfølgende evaluering af instituttets arbejdsprogram for 2005-2008 rapporterede, at instituttets bestyrelse ikke var et effektivt beslutningsorgan på grund af den øgede størrelse som følge af udvidelsen af Unionen i 2004, det reducerede antal møder og den relativ store udskiftning af medlemmer; opfordrer derfor instituttet til at styrke bestyrelsens rolle for så vidt angår den overordnede styring af instituttet; tilskynder særligt instituttets bestyrelse til at afsætte tid til drøftelser af strategiske spørgsmål/prioriteter;

         Udbudsprocedurer

                  6.

                  noterer sig, at Revisionsretten konstaterede fejl og anomalier i evalueringen af et åbent udbud, som indvirkede på kvaliteten af proceduren; opfordrer derfor instituttet til at træffe foranstaltninger til at forbedre dets evaluerings- og revisionsprocedure for at undgå en gentagelse af sådanne fejl i fremtiden;

         Budgetforvaltning

                  7.

                  opfordrer instituttet til at sørge for, at bevillinger kun stilles til rådighed, når den tilsvarende formålsbestemte indtægt er modtaget; noterer sig endog, at Revisionsretten påpegede, at instituttets budget, i strid med instituttets finansforordning (artikel 19), ikke omfattede specifikke rubrikker for de forskellige programmer, der blev finansieret af formålsbestemte indtægter; noterer sig desuden, at under et program finansieret af formålsbestemte indtægter forpligtede instituttet sig til at yde 184 000 EUR, selv om de formålsbestemte indtægter, der rent faktisk blev modtaget, kun var på 29 000 EUR;

                  8.

                  beklager, at Revisionsretten var tvunget til at kritisere instituttets årsregnskab og budget, navnlig på baggrund af at de foreløbige regnskaber, som instituttet forelagde, indeholdt alvorlige mangler, der var tegn på væsentlige svagheder i instituttets finansielle organisation; glæder sig over instituttets bekræftelse af, at det gennem supplerende uddannelsestiltag og bevillinger vil sikre, at gennemførelsen af procedurer ved årets udgang og overholdelsen af frister for forelæggelse af regnskaber er korrekt;

         Personale

                  9.

                  opfordrer instituttet til at fremlægge dokumentation for dets personaleudvælgelsesbeslutninger (f.eks. dokumentation af kandidatkriterier i begyndelsen af ansættelsesprocessen) for at garantere gennemsigtighed i ansættelsesprocedurerne; noterer sig endog, at Revisionsretten påpegede uregelmæssigheder i forbindelse med syv personaleudvælgelser, som Retten reviderede; anerkender navnlig, at der ikke var dokumentation for, at udvælgelseskomitéen fastsatte de kriterier, som ansøgerne skulle opfylde for at komme til samtale, og de kriterier, der var nødvendige for at komme på reservelisten, før den gennemgik ansøgningerne;

                  10.

                  noterer sig navnlig, at dechargemyndigheden har defineret svagheder i udvælgelsesprocessen siden 2006; tilskynder derfor instituttet til hurtigt at rette op på situationen og oplyse dechargemyndigheden om de fremskridt, der er gjort;

                  11.

                  glæder sig ikke desto mindre over instituttets bekræftelse af, at det i fremtiden vil styrke dokumentationen for ansættelsesprocedurer;

         Intern revision

                  12.

                  glæder sig over instituttets gennemførelse den 1. juli 2010 af et system til registrering og analyse af undtagelser til sine fastlagte politikker og procedurer (register over undtagelser);

                  13.

                  anerkender, at to ud af otte anbefalinger i Den Interne Revisionstjenestes (IAS) opfølgning på tidligere anbefalinger er blevet gennemført; noterer sig, at de anbefalinger, der anses som »meget vigtige«, hovedsagligt vedrører effektiviteten af det interne kontrolsystem (f.eks. »årlig arbejdsplan til sikring af intern kontrol«, »gennemgang af følsomme poster« og »procedurer for meddelelse af uregelmæssigheder«); opfordrer derfor instituttet til hurtigt at gennemføre dem;

                  14.

                  noterer sig også, at IAS i 2009 gennemførte en revision af den økonomiske forvaltning og fremsatte to »kritiske« og seks »meget vigtige« anbefalinger ud af 15; er bekymret over, at de to kritiske konstateringer vedrører regnskabsposten (f.eks. »stilling, der skal besættes af en midlertidig ansat eller en tjenestemand«, »beføjelser, som skal tilpasses anbefalingerne fra Kommissionens regnskabsfører«) og valideringen af regnskabssystemer, mens de seks »meget vigtige« konstateringer vedrører nødvendigheden af bedre dokumentation af dets finansielle kredsløb, udformning og planlægning af udbud, efterfølgende kontrol, regler for godtgørelser og rapportering af undtagelser; tilskynder derfor instituttet til straks at gennemføre anbefalingerne fra IAS og oplyse dechargemyndigheden om de fremskridt, der er gjort i denne forbindelse;

                  15.

                  henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (6) om præstationer, økonomisk forvaltning og kontrol af agenturer.

         (1)  EUT C 338 af 14.12.2010, s. 155.

         (2)  EFT L 248 af 16.9.2002, s. 1.

         (3)  EFT L 139 af 30.5.1975, s. 1.

         (4)  EFT L 357 af 31.12.2002, s. 72.

         (5)  EUT L 252 af 25.9.2010, s. 196.

         (6)  Vedtagne tekster, P7_TA(2011)0163 (Se side 269 i denne EUT).